**Dr. deli Lajos**

**közgazdaságtudományok doktora, adószakértő**

***A helyi adóztatás lehetőségei és korlátai: helyi adók és települési adó***

***(előadásvázlat)***

Az önkormányzatok **adóztatási joga** 2015. január 1-jétől alapvetően nem változott. A kényszerítő elemek, teherviselés és jövedelemváltozás összhangja, a költségvetési igény jövedelmekhez és vagyoni helyzethez való korrekt kapcsolata, anyagi és eljárási normák érdemben nem változtak.

A viszonylagos pénzügyi önállóság biztosított. A különböző törvényeken belüli mozgáslehetőség a helyi adóztatásban biztosított pld. az adókedvezmények, mentességek körében, de az adókulcs nagyságának megállapítása esetében is, ugyanakkor meg kell felelni a lakossági, vállalkozói elvárásoknak is.

A helyi adó szabályozási funkciója, amely versenypozíciót teremthet a helyi gazdaságfejlesztés, területfejlesztés működése érdekében egyre kevésbé tölti be maradéktalanul az eredeti szándékot, bevételi funkciója inkább a meghatározó. A helyi adóztatási szolgáltatás képessége, működésének színvonala szoros összefüggésben van a bevételi funkció érvényesülésével.

Az önkormányzatok több mint 90 %-a vezette be a helyi adók valamely formáját, jelentős részük csaknem minden típusát. Ebből származó bevételek részaránya az önkormányzat költségvetésének nagyságához való viszonyítás után tág szélsőértéket, évenként változó mutatókat eredményez, akár 0-tól 40 %-ig terjedő intervallumban mozog. Az adófajták közül reprezentatív szerepet mutat az iparűzési adó, amely a teljes helyi adóbevétel évenként és települési helyenként változóan 85-90 %-ot biztosít. 2014-ig 3154 önkormányzat vezetett be valamilyen helyi adót. Ebből 450 önkormányzat területén nem terheli adókötelezettség az ingatlanokat (14,53 %), 394 önkormányzat (12,5 %) nem vezette be az iparűzési adót, 2015-től 17 önkormányzat települési adót vezetett be.

**Változások 2015. január 1-jétől**

Az Art. 125. § (6) bekezdése szerint az önkormányzati adóhatóság a bevallást kijavíthatja, kiegészítheti, annak hiányában kivetheti, utólag határozattal kijavíthatja, az ingatlanügyi hatóság KÖTELES adatot szolgáltatni (telekadó, építményadó).

**Települési adó**

Nem állapítható meg:

* 1. jövedelemre,
  2. adóköteles adótárgyra,
  3. építési tilalom alatt álló telek 50%-ára,
  4. 1 hektárt meg nem haladó belterületi telekre,
  5. jogi személyre, állami, önkormányzati, magánszemély vállalkozóra,
  6. őstermelőre.

Megállapítható:

1. kerékpárra,
2. mopedre,
3. járműforgalom után,
4. egyéb műtárgyakra.

**Eddig** 17 önkormányzat vezette be, ebből 13 önkormányzat termőföld tulajdonosra, 2 önkormányzat járműre, 2 önkormányzat útszakaszra…

**Iparűzési adó**

A **kapcsolt vállalkozásoknál** érintett adóalanyoknál érvényesül az összeszámítási szabály, ahol a nettó árbevétel legalább 50 %-a az elábé és a közvetített szolgáltatás együttesen, a vállalkozási viszony fennállásának időtartamára jutó napi arányosítás alapján.

**Mentesül** az adó alól a beszerző, értékesítő szövetkezet, ha a nettó árbevétele legalább 95 %-ában tagjai részére történő termékértékesítésből származik. **2015. év közben** belépett változás a Foglalkoztatás Növelésének céljából már létező 1 mFt/év adóalap csökkentő tényező, kivéve, ha a Nemzeti Foglalkoztatási Alapból kapott támogatást. Létszám csökkenés esetén az előző évi adómentesség is megszűnik. **2016. január 1-jétől**, teljes mentesség, vagy adókedvezmény csak **háziorvos, védőnő** számára bővül, ha az adóalap nem haladja meg a 20 millió Ft-ot és a tevékenység 80 %-a OEP finanszírozású.

**Idegenforgalmi adó**

A **mentességet** az adóalanynak igazolnia kell.

**Ellenőrzés**

Az eljárás kezdete, fajtái, határidők, befejezése. Kötelező ellenőrzés, adóhatóság és adóalany jogai és kötelezettségei. **Adóalany** kiválasztása a vizsgálathoz, domináns szempontok.

A NAV és az önkormányzati adóhatóságok együttműködésének lehetőségei.

**Záró gondolatok**

**Javasolom** az önkormányzati adóztatás gyakorlatának, módszertanának, jogeseteknek, a központi (állami) adókkal való összefüggésének részletes ismeretére vonatkozó képzés, továbbképzés kezdeményezését.

**Előadás után felmerült kérdések:**

* A települési adó korlátai,
* Az adóellenőrzési módszerek ismertetésének igénye.